b'\n_START_ARTICLE_\nIhmispeto (vuoden 1954 elokuva)\n_START_SECTION_\nTuotanto\n_START_PARAGRAPH_\nMaxwell Shane kirjoitti ensimm\xc3\xa4isen version k\xc3\xa4sikirjoituksesta loppuvuodesta 1952. Columbia Pictures antoi elokuvan Fritz Langin ohjattavaksi samoihin aikoihin, kun h\xc3\xa4n sai projektikseen toisen film noirin Gangsterikuninkaan. Lang ei pit\xc3\xa4nyt Shanen k\xc3\xa4sikirjoituksesta ja halusi esimerkiksi henkil\xc3\xb6hahmoihin lis\xc3\xa4\xc3\xa4 syvyytt\xc3\xa4. Lang otti mukaan my\xc3\xb6hemmin k\xc3\xa4sikirjoittaja Alfred Hayesin, jonka kanssa h\xc3\xa4n oli jo tehnyt yhteisty\xc3\xb6t\xc3\xa4 elokuvassa Purkaus y\xc3\xb6ss\xc3\xa4._NEWLINE_K\xc3\xa4sikirjoituksen kanssa oli ongelmia viel\xc3\xa4 Hayesin mukaantulonkin j\xc3\xa4lkeen. K\xc3\xa4sikirjoitukseen tehtiin jatkuvasti korjauksia, ja se oli lopulta valmis loppuvuodesta 1953. Kuvaukset tehtiin alkuvuodesta 1954, ja elokuva sai ensi-iltansa elokuussa._NEWLINE_Langin aikaisempi Jean Renoirin elokuvaan pohjautunut ohjausty\xc3\xb6 Punainen katu oli todella suosittu. Ihmispeto ei kuitenkaan saanut l\xc3\xa4hellek\xc3\xa4\xc3\xa4n samaa arvostusta, ja kriitikot olivat p\xc3\xa4\xc3\xa4s\xc3\xa4\xc3\xa4nt\xc3\xb6isesti pettyneit\xc3\xa4 elokuvaan.'